
Д О Г О В О Р   ЗА  Д О С Т А В К А

№ СН  03 – 01

       ЗА ВЪЗЛАГАНЕ ИЗПЪЛНЕНИЕТО НА
         НА ОБЩЕСТВЕНА ПОРЪЧКА С ПРЕДМЕТ:

„Техническо обслужване на МПС, собственост на ТП „ДГС БУРГАС”, чрез                             		„Доставка на резервни части за МПС по заявка на Възложителя “

Днес,…….05.2018 г., в град Бургас, на основание чл. 112, ал.1 от ЗОП и  Решение № 01-24 от 17.05.2018 г.,  на директора на ТП „ДГС Бургас“ за определяне на изпълнител, се сключи настоящият договор между:
1. „ЮГОИЗТОЧНО ДЪРЖАВНО ПРЕДПРИЯТИЕ” ДП - Сливен, ЕИК: 201617654, ТП „ДЪРЖАВНО ГОРСКО СТОПАНСТВО – БУРГАС”, ЕИК: 2016176540031, със седалище и адрес на управление: гр. Бургас - 8000, ул.”Цар Иван Шишман” №8, ет.2, представлявано от директора - инж. КИРИЛ ЦВЯТКОВ ПЕТКОВ, в съответствие с делегираните му права, с нотариално заверено пълномощно, с Рег. № 555/03.04.2017. г., на нотариус РАЙНА СТОЙНЕВА, от инж. ПЕЙЧО ИВАНОВ ВЪРБАНОВ, в качеството му на директор на „ЮГОИЗТОЧНО ДЪРЖАВНО ПРЕДПРИЯТИЕ” ДП – Сливен и  гл. счетоводител Красимира Златинова, наричано за краткост ВЪЗЛОЖИТЕЛ, от една страна 
и
2. „Спекта Ауто” ООД, ЕИК: 102226052, със седалище и адрес на управление: гр. Бургас, ул. ”Индустриална” № 19, представлявано от Николай Иванов Николов, в качеството му на управител, наричано за краткост по – долу ИЗПЪЛНИТЕЛ, от друга страна за следното:

I. ПРЕДМЕТ НА ДОГОВОРА
Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва срещу заплащане техническо обслужване на МПС, собственост на ТП „ДГС Бургас“ чрез Доставка на резервни части за МПС по заявка на Възложителя.
(2) Предмета на договора включва изпълнение на следните дейности: Доставка на резервни части и консумативи за нуждите на МПС, стопанисвани от ТП „ДГС Бургас“.
(3) Заявките за доставка са в зависимост от моментните потребности на  ТП „ДГС Бургас”.
(4) Изпълнителят трябва да извършва и доставка на резервни части и консумативи както за автомобилната техника, описана в Техническата спецификация, така и за друга, в случай, че „ЮИДП”ДП – гр. Сливен придобие нови МПС, които ще се стопанисват от ТП „ДГС Бургас”, през срока на действие на настоящия договор.
(5) ИЗПЪЛНИТЕЛЯТ се задължава да доставя части до адрес в град Бургас, посочен писмено от ВЪЗЛОЖИТЕЛЯ. Всички разходи по доставката са за сметка на ИЗПЪЛНИТЕЛЯ.
(6) Доставените резервни части и консумативи трябва да са оригинални или алтернативни за съответната марка и модел на МПС и да отговарят на изискванията за качество в Република България и/или Европейския съюз.

ІІ. СРОК НА ДОГОВОРА И НАЧИН НА ИЗПЪЛНЕНИЕ
Чл. 2. Срокът на договора е 12 /дванадесет/ месеца, считано от датата на сключването му или до достигане на максимално допустимата стойност на Договора, в зависимост от това кое от двете събития настъпи по-рано.
Чл. 3. (1) Срокът за доставка е до 2 (два) работни дни и започва да тече от деня следващ датата на направената заявка от Възложителя.
(2) При необходимост от доставка на резервни части, заявени от представител на  ТП „ДГС Бургас”,  които не са налични в склада, срокът за доставката им е до 10 (десет) работни дни и започва да тече от деня следващ датата на направена заявка от Възложителя.

III. ЦЕНИ И ПЛАЩАНИЯ
Чл. 4. (1) Плащанията по настоящия договор ще се извършват със собствени средства на ТП „ДГС Бургас”, предвидени във финансовия му план за 2018 г. 
(2) Цените, по които ще се заплащат дейностите, предмет на настоящия договор са съгласно Ценовото предложение на Изпълнителя, което е неразделна част от настоящия договор, както следва:
 (3) Прогнозната стойност на договора е в размер на 11000 (единадесет хиляди) лева без ДДС, като ТП „ДГС Бургас” няма задължение за цялостно усвояване на посочения финансов ресурс.
[bookmark: _GoBack] (4) Предложеният процент търговска отстъпка  е в размер на 5% (пет процента) от актуалната единична цена на вложените оригинални резервни части и консумативи и 
10 % (десет процента) от актуалната единична цена на вложените алтернативни резервни части и консумативи.  
Предложените отстъпки са за целия срок на договора, като в получената единична цена след процентната отстъпка са включени всички разходи по изпълнение на доставката на резервните части и консумативи.
(5) За предоставяните доставки, ВЪЗЛОЖИТЕЛЯТ заплаща на ИЗПЪЛНИТЕЛЯ на база направени отстъпки, предложени от ИЗПЪЛНИТЕЛЯ в ценовото му предложение, като максималната стойност на договора не може да надвишава 11 000 (единадесет  хиляди) лева без ДДС (наричана по-нататък „Цената“ или „Стойността на Договора“), като ТП „ДГС Бургас” няма задължение за цялостно усвояване на посочения финансов ресурс.
Чл. 5 (1) ТП „ДГС Бургас” заплаща цената след извършване на доставката, по банков път, в лева, в срок до 15 (петнадесет) работни дни след представяне от ИЗПЪЛНИТЕЛЯ на редовно оформени документи за плащане: фактура и/или Приемо-предавателен протокол, които трябва да съдържат опис на доставените резервни части и консумативи по вид и брой. 
(2) Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ: 
Банка:	Райфайзен банк ЕАД
BIC:	RZBBBGSF
IBAN:	BG77RZBB91551086339516

ІV. ГАРАНЦИЯ ЗА ИЗПЪЛНЕНИЕ
Чл. 6. При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5 % (пет на сто)   от Стойността на Договора, а именно 550 (петстотин и петдесет) лева „Гаранция за изпълнение“, която служи за обезпечаване на изпълнението на Договора.
Чл. 7. Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ: 
Банка:	ЦКБ АД БУРГАС
BIC:	CECBBGSF
IBAN:	BG88 CECB 9790 10E9 5671 00
Чл. 8. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да бъде безусловна и неотменяема банкова гаранция да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;
2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова. 
(2) Банковите разходи по откриването и поддържането на Гаранцията за изпълнение във формата на банкова гаранция, са за сметка на ИЗПЪЛНИТЕЛЯ.
Чл. 9. (1) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;
2. да бъде със срок на валидност за целия срок на действие на Договора плюс 30 (тридесет) дни след прекратяването на Договора. 
(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ. 
Чл. 10. (1) ВЪЗЛОЖИТЕЛЯТ освобождава Гаранцията за изпълнение в срок до 15 (петнадесет) дни след прекратяване на Договора и окончателно приемане на стоките в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.
(2) Освобождаването на Гаранцията за изпълнение се извършва, както следва:
1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ; 
2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;
3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ.
(3) Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.
Чл. 11. ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение. 
Чл. 12. ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:
1. ако ИЗПЪЛНИТЕЛЯТ не започне работа по изпълнение на Договора в срок до 3 (три) дни след Датата на влизане в сила и ВЪЗЛОЖИТЕЛЯТ развали Договора на това основание; 
2. при пълно неизпълнение в т.ч. когато Услугите не отговарят на изискванията на ВЪЗЛОЖИТЕЛЯ и разваляне на Договора от страна на ВЪЗЛОЖИТЕЛЯ на това основание; 
3. при прекратяване на дейността на ИЗПЪЛНИТЕЛЯ или при обявяването му в несъстоятелност.
Чл. 13. Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.        

V. ПРАВА И ЗАДЪЛЖЕНИЯ НА СТРАНИТЕ
Чл. 14. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

Общи права и задължения на ИЗПЪЛНИТЕЛЯ
Чл. 15. ИЗПЪЛНИТЕЛЯТ има право:	
1. да получи възнаграждение в размера, сроковете и при условията по чл. 4 – 5 от договора;
2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;
Чл. 16. ИЗПЪЛНИТЕЛЯТ се задължава:
[bookmark: _DV_M81]1. Да предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;
2. Да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им; 
[bookmark: _DV_M82]3. Да изпълнява всички законосъобразни указания и изисквания на ВЪЗЛОЖИТЕЛЯ;
4. Да предоставя на ВЪЗЛОЖИТЕЛЯ информация за хода на работата по изпълнение на услугата, както и да му осигурява възможност за осъществяване на контрол по изпълнението относно качество и др. във всеки момент от изпълнението на договора, без това да пречи на  изпълнението;
5. Да доставя необходимите резервни части и консумативи, които да са оригинални за съответната марка и модел на МПС и да отговарят на изискванията за качество в Република България и/или Европейския съюз.
6. Да представя документ, удостоверяващ качеството на доставените резервни части и консумативи.
7. Да отстранява за своя сметка допуснатите грешки и направени пропуски, констатирани от представител на ТП „ДГС Бургас” във връзка с изпълнението на предмета на договора.
8. Да осигури възможност за осъществяване на контрол, от страна на представители на  ТП „ДГС Бургас”, по изпълнението на договора, качеството на работата и др. във всеки момент от изпълнението на договора, без това да пречи на изпълнението.
 9. Гаранционният срок на доставените резервни части и консумативи е 12 месеца и започва да тече от датата на фактурата и/или Приемо-предавателения протокол за извършената доставка.
10. В случай, че доставена от ИЗПЪЛНИТЕЛЯ резервна част или консуматив има дефект, който пречи на нормалната им експлоатация, ИЗПЪЛНИТЕЛЯТ дължи подмяна на същите с нови, за своя сметка.
11. Да представи валидна гаранция за изпълнение при сключване на договора в размер на 5% (пет процента) от прогнозната стойност на поръчката.
12.   Да доставя резервни части и консумативи в зависимост от нуждите на ТП „ДГС Бургас”.
13. ИЗПЪЛНИТЕЛЯТ е длъжен да доставя резервни части и консумативи и за друга автомобилна техника (неописана в Техническата спецификация), в случай, „ЮИДП”ДП – гр. Сливен придобие други МПС, които се стопанисват от ТП „ДГС Бургас” през срока на действие на сключения договор.
Чл. 17. ВЪЗЛОЖИТЕЛЯТ има право:
[bookmark: _DV_M94]1. Да изисква и да получава Услугите в уговорения срок, количество и качество;
[bookmark: _DV_M95]2. Да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;
3.Да заявява необходимите резервни части и консумативи при условията на договора;
[bookmark: _DV_M96][bookmark: _DV_M97][bookmark: _DV_M98][bookmark: _DV_M99]Чл. 18. ВЪЗЛОЖИТЕЛЯТ се задължава:
[bookmark: _DV_M100]1. Да заплати на ИЗПЪЛНИТЕЛЯ Цената в размера, по реда и при условията, предвидени в този Договор;
[bookmark: _DV_M101]2. Да предостави и осигури достъп на ИЗПЪЛНИТЕЛЯ до информацията, необходима за извършването на Договора, при спазване на относимите изисквания или ограничения съгласно приложимото право;
[bookmark: _DV_M102]3. Да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;
4. Да освободи представената от ИЗПЪЛНИТЕЛЯ Гаранция за изпълнение, съгласно клаузите на чл. 6-13 от Договора;

VI. ЗАЯВКА. ПРИЕМАНЕ НА ИЗПЪЛНЕНИЕТО
Чл. 19. (1) Заявката се извършва на място в магазина/склада на Изпълнителя в гр. Бургас, ул. „Индустриална“ № 19 или изпратена на електронната му поща.
(2) В случай, че заявката за доставка се изпраща по ел. поща, то тя се счита за изпратена и за получена с изпращането на имейл от Възложителя до Изпълнителя от и на ел. пощи посочени в Договора.
(3) Приемането на изпълнението на доставката, предмет на настоящия договор, се извършва с фактура и/или Приемо-предавателен протокол, съдържащ вида и броя на доставените резервни части и консумативи и предоставяне на гаранционна карта, за резервните части, за които е приложимо.
(4) Фактурата и/или Приемо-предавателен протокол  по предходната алинея се подписва от представител на ИЗПЪЛНИТЕЛЯ и представител на ВЪЗЛОЖИТЕЛЯ.

VІІ. ОТГОВОРНОСТ ПРИ НЕИЗПЪЛНЕНИЕ
Чл. 20. При забавено предаване на доставката по вина на ИЗПЪЛНИТЕЛЯ, той дължи на ВЪЗЛОЖИТЕЛЯ неустойка в размер на 0.5 % от договореното възнаграждение за съответната услуга с ДДС за всеки просрочен ден, но не повече от 10 % от стойността на същата.
Чл. 21. (1) При неизпълнение на клауза извън случаите на чл. 12, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 3% от прогнозната стойност на настоящия договор.
(2) ИЗПЪЛНИТЕЛЯТ носи пълна имуществена отговорност за повреди, причинени в резултат на некачествена резервна част или консуматив, в рамките на гаранционния срок.
Чл. 22. (1) Страните се договарят, че уговорените в чл. 20 и чл. 21 неустойки ще се задържат от гаранцията за изпълнение, в случай, че тя е парична и размерът й е достатъчен за тяхното покриване.
(2) Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.
(3) В случай, че някой от посочените в техническото задание автомобили вече не се стопанисва от ТП „ДГС Бургас”, същият отпада от списъка с автомобилите, за които се доставят резервни части и консумативи, без да се дължат неустойки и обезщетения от страна на Възложителя.

VІІІ. ПРЕКРАТЯВАНЕ НА ДОГОВОРА
Чл. 23. (1) Този Договор се прекратява:
1. с изтичане на Срока на Договора или с достигане на максимално допустимата Стойност на Договора;
2. с изпълнението на всички задължения на Страните по него; 
3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността и да представи доказателства; 
4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
5. при условията по чл. 5, ал. 1, т. 3 от ЗИФОДРЮПДРСЛ.
(2) Договорът може да бъде прекратен:
1.	по взаимно съгласие на Страните, изразено в писмена форма;
2.	когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.
Чл. 24. (1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
(2) За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи: 
1. когато ИЗПЪЛНИТЕЛЯТ не е започнал изпълнението на Услугите в срок до 5 (пет) дни;
2. ИЗПЪЛНИТЕЛЯТ е прекратил изпълнението на Услугите за повече от 5 (пет) дни;
3. ИЗПЪЛНИТЕЛЯТ е допуснал съществено отклонение от Условията за изпълнение на поръчката.
(3) ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.
Чл. 25. ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.
Чл. 26. Във всички случаи на прекратяване на Договора, освен при прекратяване на юридическо лице – Страна по Договора без правоприемство:
1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и
2. ИЗПЪЛНИТЕЛЯТ се задължава:
а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ; 
б) да предаде на ВЪЗЛОЖИТЕЛЯ всички [отчети/разработки/доклади], изготвени от него в изпълнение на Договора до датата на прекратяването; и
в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.
Чл. 27. При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.

ІХ. ДОПЪЛНИТЕЛНИ РАЗПОРЕДБИ

Чл. 28. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
(2) За целите на този Договор данните и лицата за контакт на Страните са, както следва:
1. За ВЪЗЛОЖИТЕЛЯ:
Адрес за кореспонденция: гр. Бургас, ул. „Цар Иван Шишман“ № 8
Тел.: +359 56 842574; 0887511286
Факс: +359 56 842 577
e-mail: dgsburgas@uidp-sliven.com
Лице за контакт: Илия Райков - шофьор

2. За ИЗПЪЛНИТЕЛЯ: 
Адрес за кореспонденция: гр. Бургас, ул. „Индустриална“ № 19
Тел.: 0889215276
e-mail: service.toyota@spektaauto.com
Лице за контакт: Илия Божилов
 
(3) За дата на уведомлението се счита:
1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
3.  датата на доставка, отбелязана върху куриерската разписка – при изпращане по куриер;
3. датата на приемането – при изпращане по факс;
4. датата на получаване – при изпращане по електронна поща. 
(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 2 (два) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 2 (два) дни от вписването ѝ в съответния регистър.
Чл. 29. (1) Този Договор се сключва на български.
(2) Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ са за сметка на ИЗПЪЛНИТЕЛЯ. 
Чл. 30. За неуредените в този Договор въпроси се прилагат разпоредбите на действащото българско законодателство.
Разрешаване на спорове
Чл. 31. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.
Чл. 32. (1) Изменение на сключен договор за обществена поръчка се допуска по изключение, при условията на чл. 116 от Закона за обществените поръчки.
(2) Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 от ЗОП.
Чл. 33. Нищожността на никоя клауза от настоящия договор, която бъде обявена за противоречаща на приложимия закон, няма да направи невалидна никоя друга негова клауза или договора като цяло.
Чл. 34. Този Договор се състои от 8 (осем) страници и е изготвен и подписан в 3 (три) еднообразни екземпляра – по един за всяка от Страните.

Приложения:
Чл. 35. Към този Договор се прилагат и са неразделна част от него следните приложения:
1. Техническа спецификация;
2. Приложение № 2-2– Техническо предложение на ИЗПЪЛНИТЕЛЯ;
3. Приложение № 3-2– Ценово предложение на ИЗПЪЛНИТЕЛЯ;
4. Гаранция за изпълнение;
5. Свидетелство за съдимост;
6. Удостоверение  от органите по приходите и удостоверение от общината по седалището на възложителя и на кандидата или участника;
7. Удостоверение от органите на Изпълнителна агенция „Главна инспекция по труда“

   

ВЪЗЛОЖИТЕЛ:                                                          ИЗПЪЛНИТЕЛ:

 1. _______________  			           1. ___________________
 (Директор ТП „ДГС – Бургас-)                                („Спекта Ауто” ООД-                          	инж. К.Петков				        Н. Николов - управител)
                                                                                                                   		     

2. _______________
(Гл. счетоводител– К. Златинова)

